जनता को राहत, डीईआरसी ने बिजली की दरें घटाई  
पहली 200 यूनिट बिजली की खपत के लिए 3.70 रुपये प्रति यूनिट की दर से वसूली की जाएगी, जबकि 201 से 400 यूनिट तक के लिए दर को 5.50 रुपये प्रति यूनिट रखा गया है।
दिल्ली की जनता को राहत मिली है। डीईआरसी ने बिजली की दरें घटा दी है। पहली 200 यूनिट बिजली की खपत के लिए 3.70 रुपये प्रति यूनिट की दर से वसूली की जाएगी, जबकि 201 से 400 यूनिट तक के लिए दर को 5.50 रुपये प्रति यूनिट रखा गया है। इसके बाद जिन उपभोक्ताओं की बिजली खपत 400 यूनिट से अधिक होगी, उन्हें प्रत्येक यूनिट के लिए 6.50 रुपये की दर से भुगतान करना होगा।